Den 13-årige dreng, der var det fjerde offer i den voldsomme Unimog-ulykke i Als i weekenden meldes nu udenfor livsfare.

Politiet i Hobro oplyser, at den 13-årige dreng p.t. er udenfor livsfare. Der kan opstå yderligere komplikationer, da drengen har pådraget sig voldsomme skader blandt andet på hofter og ben, efter han havde ligget fastklemt under det store militærkøretøj i flere timer. Lige nu koncentrerer lægerne sig om at stabilisere hans tilstand, og politiet har endnu ikke haft kontakt med ham. De er derfor ikke kommet årsagen til ulykken nærmere.